অনলাইন সংরক্ষণ // #মিটু আন্দোলনে উত্তপ্ত ভারত। প্রতিদিনই একের পর এক চাঞ্চল্যকর তথ্য নিয়ে মুখ খুলছেন যৌন হেনস্থার শিকার অভিনেত্রীরা। সম্প্রতি এ নিয়ে কথা বলেছেন কান্নাড়া ফিল্ম ইন্ডাস্ট্রির অভিনেত্রী শ্রুতি হরিহরণ।টাইমস অব ইন্ডিয়ার এক প্রতিবেদনে বলা হয়েছে, শনিবার একই ইন্ডাস্ট্রির অভিনেতা অর্জুন সার্জার বিরুদ্ধে থানায় যৌন হেনস্থার অভিযোগ দায়ের করেছেন শ্রুতি। তার অভিযোগ,ছবির শুটিংয়ের সময় সম্মতি ছাড়াই যৌন সুবিধা নিতেন অর্জুন। শয্যাদৃশ্যে জোর করে জড়িয়ে ধরার চেষ্টা করতেন।গত ২০ অক্টোবর ফেসবুকে একটি পোস্ট করেন শ্রুতি। ওই পোস্টে ২০১৬ সালে একটি সিনেমার শুটিংয়ের সময়ে যৌন হেনস্থার শিকার হয়েছিলেন বলে অভিযোগ করেন তিনি।শ্রুতি লিখেন, ‘শুটিংয়ের সময় সম্মতি ছাড়াই যৌন সুবিধা নিতেন অর্জুন। সেই সঙ্গে অশ্লীল অঙ্গিভঙ্গিও করতেন তিনি।